Dhoktêr ingkang sampun nate manggèn ing panggenan ingkang sêpên, sarta cakêt ing padhusunan, sagêd nyumêrêpi utawi nyêksèni pigunanipun dhoktêr ing panggenan ngriku lan sagêd mirêng utawi nyumêrêpi kawontênanipun ing dhusun wau, pintên-pintên tiyang ingkang kasusahan jalaran kataman sêsakit ingkang botên enggal aniwasi nanging nusahi, amargi saking adamêl kirang sakecaning badan tuwin nyuda utawi ngèthèrakên pangupajiwa. Môngka upami katulungana utawi kacêgaha sababipun, waragadipun jampi namung 50 sèn sampun nyêkapi kangge nulung tiyang ingkang sakit wau.